JY LEES NOU Moenie oordeel nie
Soos elke ma van ’n tiener sal weet, kan klere soms kwaai wrywing veroorsaak
En dan byt ek maar weer op my lip as my seun in ’n T-hemp met ’n geilgroen daggablaar op die bors uit sy slaapkamer verskyn. Of ek komplimenteer hom liefies
oor hy so ekologies sensitief is om ’n kledingstuk met ’n plantmotief te dra. Want die ander vaste reël in tienermodes, het ek geleer, is dat enige gier selfs vinniger as gewoonlik oorwaai as jou ma daarvan hou.
Ek is nie die soort reisiger wat graag geselsies aanknoop in vliegtuie en treine nie, en hierdie outjie het nie na belowende geselskap gelyk nie, so ek het net nog ’n
bietjie verder weggesak agter my boek. Maar toe begin hy sowaar met my gesels. Gesien ek lees ’n Engelse boek en wou weet van waar ek kom. Vertel hy’s sewentien en gaan by sy ouma op die platteland kuier. Ek het my probeer voorstel wat die gemiddelde plattelandse ouma met so ’n vampieragtige kleinkind sou maak. Hom met knoffel en kruise probeer weghou, waarskynlik.